બગદાદ- કુખ્યાત આતંકી સંગઠન ઈસ્લામિક સ્ટેટનો વડો અબુ બકર અલ બગદાદીની નવી ઓડિયો રેકોર્ડિંગ સામે આવી છે. જેમાં તેણે આતંકી સમુદાયને જેહાદ માટે આહ્વાન કર્યુ છે. ગતરોજ ઈદના પ્રસંગે બગદાદીએ પશ્ચિમી દેશો ઉપર હુમલો કરવાની અપીલ કરી હતી. બગદાદીની આ ઓડિયો ક્લિપ એવા સમયે સામે આવી છે જ્યારે આતંકી સંગઠન ISISને ઈરાક અને સિરિયાના કેટલાંક વિસ્તારોમાંથી બહાર કાઢવામાં આવ્યા છે. ગત વર્ષ સપ્ટેમ્બર બાદ આતંકી સંગઠન ISIS દ્વારા આ પહેલી રેકોર્ડિંગ બહાર પાડવામાં આવી હોવાનું માનવામાં આવે છે.